Eesti väljapaneku kuraator on Eha Komissarov, kujundaja Marko Nautras. Tallinna Graafikatriennaal.9. Baltimaade Graafikabiennaalil Kaliningradis osalesid kunstnikud Eestist, Leedust, Lätist, Poolast, Saksamaalt, Soomest, Rootsist, Taanist ja Venemaalt (Peterburi, Moskva ja Kaliningradi autorid). Eraldi väljapanekuna saab vaadata eelmise biennaali grand prix laureaadi Małgorzata Malwina Niespodziewana (Poola) tööde näitust. Toimus ka ühepäevane konverents "Aktuaalsus ja tänapäevasus 21. sajandi alguse graafikas." 8-liikmeline rahvusvaheline žürii otsustas biennaali grand prix anda meie lõunanaabrile Paulis Liepale kolme kollograafiatehnikas töö eest. Esimese preemia sai Olrik Kohlhoff Saksamaalt puulõigete eest, teise preemia tõid Dominika Sadowskale Poolast puule trükitud serigraafiad ning kolmanda preemia Raffael Rheinsbergile Saksamaalt frotaažtehnikas tööd. Sotsiaalsuse eest pälvis eripreemia Markus Lampinene Soomest.